Infopäeval osales üle 80 osaleja
#000002
Teede pindamine kui tehnoloogia on osa Eesti arengust. EV100 raames võime julgelt öelda, et me oleme suutnud oma teed hoida väga heas korras osaliselt kindlasti tänu pindamistehnoloogiale.
#000003
Tänu piisavale töömahule oleme suutnud hoida oma ekspertiisi pindamise valdkonnas ning tehnoloogiaid pidevalt arendada. Arendada oma teadlikkust nii kasutatavate sideainete, kivimaterjalide, mehhanismide kui ka tööjõu osas. Kuid kas see kõik on olnud piisav muutustes?
#000004
Autod muutuvad, inimeste vajadused muutuvad, konkureerivad tehnoloogiad arenevad, ilmastiku tingimused on heitlikumad – kas pindamine tänases võtmes on jätkusuutlik?
#000005
Pindamise infopäeva eesmärk on anda aus ülevaade pindamise, kui tehnoloogia, iseärasustest – tänaseks tekkinud väljakutsetest ja eduelamustest.
#000006
Eesmärk on tuua kokku inimesed, kes saavad siit infopäevalt kaasa võtta kasvõi ühe tarkusetera, et homme seda oma töös rakendada.
#000007
Käsitleme teemasid läbi tee omaniku ehk tööde tellija perspektiivi ja töövõtja perspektiivi.
#000008
Infopäeval osalesid Maanteeameti ja kohalike omavalitsuste, teedeehitusettevõtete esindajad, teede projekteerijad, teetööde järelvalvajad, kivimaterjali ja bituumentoodete tootjad/vahendajad, teedeehitusmaterjalide sertifitseerijad, laborite esindajad.
#000009